# Cara d'ànec

La cara d'ànec (en anglès duck face) és una expressió facial, habitual en les fotografies de perfil de les xarxes socials, que consisteix a tancar els llavis fent morros, i sovint també xuclant les galtes. Aquesta postura se sol fer per intentar semblar atractiu, però també com a autoironia, per fer befa del costum propi de posar així. Segons la persona, es pot considerar la cara d'ànec alternativament com a mostra de simpatia, d'atractiu físic, d'afabilitat o d'estupidesa.

## Estudis

Una investigació del 2015 va trobar que les persones que publiquen fotos on posen cara d'ànec són més propenses a la neurosi i la inestabilitat emocional. Segons una investigació feta pel lloc de cites en línia OkCupid, els usuaris mostraven més interès per les dones que posaven cara d'ànec a les fotografies de perfil que per les que somreien.
En una investigació sobre la comunicació animal dels cebins, s'ha utilitzat l'expressió "cara d'ànec" per referir-se a la "cara amb llavis sortits" que les femelles d'aquesta espècie mostren durant la fase de proceptivitat (zel actiu), abans de l'aparellament.

## Incorporació al llenguatge

En català s'usa tant l'expressió cara d'ànec com l’expressió anglesa duck face, per la gran pressió mediàtica exercida per les plataformes socials, d'abast global i de matriu generalment nord-americana. En data 08.2022 l'Optimot no tenia encara reconeguda aquesta paraula a la seva base de dades.
El 2014, el lloc web OxfordDictionaries.com va incorporar l'expressió "duck face" a la llista de paraules actuals i modernes, però no s'ha afegit encara a l'Oxford English Dictionary.

## Referències

* ↑ «Duck Hunting on the Internet». The New York Times, 25-05-2011.
* ↑ Bushak, Lecia. «What Your Selfies Can Reveal About Your Personality», 18-08-2015. [Consulta: 15 desembre 2015].
* ↑ «What does your selfie say about you?». Computers in Human Behavior, 52, 01-11-2015, pàg. 443–449. Arxivat de l'original el 2017-08-07. DOI: 10.1016/j.chb.2015.06.032 [Consulta: 13 gener 2017].
* ↑ Walsh, Wendy. The 30-Day Love Detox: Cleanse Yourself of Bad Boys, Cheaters, and Commitment Phobes—And Find Your Perfect Relationship. Rodale, 23 abril 2013, p. 200. ISBN 978-1-60961-971-8. «OkCupid's online analytics show clear statistics about who gets the hits and who doesn't. ... Women who smile get fewer clicks than women who pout. (Yes, that silly duck face.)»
* ↑ Rudder, Christian. «The 4 Big Myths of Profile Pictures», 20-01-2010. Arxivat de l'original el 14 de juliol 2016. «For women, a smile isn't strictly better: she actually gets the most messages by flirting directly into the camera ...»
* ↑ Fragaszy, Dorothy M.; Visalberghi, Elisabetta; Fedigan, Linda M. The Complete Capuchin: The Biology of the Genus Cebus. Cambridge University Press, 21 juny 2004. ISBN 978-0-521-66768-5.
* ↑ Manson, J. H.; Perry, S.; Parish, A. R. «Nonconceptive sexual behavior in bonobos and capuchins». International Journal of Primatology, 18, 5, 01-10-1997, pàg. 767–786. DOI: 10.1023/A:1026395829818.
* ↑ «Cara d'ànec». Optimot. [Consulta: 25 agost 2022].
* ↑ Steinmetz, Katy. «Oxford Dictionaries Adds ‘Duck Face,’ ‘Man Crush’ and ‘Lolcat’». Time, 03-12-2014.
* ↑ «Lolcat and duck face new words in Oxford Dictionaries online». BBC, 04-12-2014.